Dragana Mirković

**Dragana Mirković,** rođena 18. januara 1968. u Kasidolu, u Srbiji, je srpska folk pevačica. Dragana je  najveća jugoslovenska zvezda devedesetih godina i jedna je od najvećih zvezda na Balkanu svih vremena. Tokom devedesetih godina popularnost joj je bila na nivou, koji niko nikada, ni pre, ni kasnije, nije dostigao. Najpoznatija Draganina pesma je “Kad bi znao kako čeznem”, koju mnogi smatraju jednom od najlepših narodnih pesama svih vremena. Među najveće hitove spadaju i “Pitaju me u mom kraju”, “Poslednje veče”, “Ne vraćam se starim ljubavima”, “Pečat na usnama”, “Umirem, majko”, “Milo moje, što te nema”, “Sama”, “Sto ću čuda učiniti”, “Život moj”(duet sa Danijelom Đokićem) i mnogi drugi. 2017. godine Dragana izdaje svoj 21. studijski album simboličnog naziva "Od milion jedan", koji njeni obožavaoci smatraju jednim od najboljih u njenoj karijeri, a po kom će nositi naziv i velika balkanska turneja, na kojoj će Dragana održati 19 solističkih koncerata u svim većim gradovima na Balkanu. Turneja zvanično počinje 19. maja 2017. godine u areni Boris Trajkovski u Skoplju, a nastavlja se u dvorani Mejdan u Tuzli.

## Koncerti,nastupi

## Luče iz Kasidola

Dragana je odrasla u šestočlanoj porodici u Kasidolu, mestu blizu Požarevca. Sa muzikom se upoznala zahvaljujući svom dedi Dragutinu, koga je slušala kada je svirao harmoniku. Sa 5 godina naučila je prvu pesmu "Devojka sokolu zulum učinila". NJen muzički talenat je brzo primećen, jer je učestvujući na lokalnim takmičenjima privukla pažnju važnih ljudi iz "Diskosa" koji su joj ponudili da snimi ploču.

Nakon porodične diskusije rešeno je da Dragana snimi ploču, ali da prvo završi školu. Petnaestogodišnja Dragana je kući donela Vukovu diplomu i svoju prvu ploču **Imam dečka nemirnog**. Pesma je postala hit pošto je prodata u 160.000 primeraka a Dragana je dobila nadimak "Luče iz Kasidola".

## Karijera
Posle uspeha prve ploče snima svake godine po jednu i polako su se izdvajali hitovi poput **"Spasi me samoće", "Kad bi znao kako čeznem", "Mamina i tatina", "Simpatija"** i mnogi drugi. Kao član "Južnog Vetra" pevala je na turnejama širom bivše "Jugoslavije", a na koncertu na "Tašmajdanu" je pevala pred tada rekordnih 11.000 ljudi. U svojoj ,skoro tri decenije, dugoj karijeri snimila je preko 205 pesama.

## Najveća zvezda
Vrtoglavi uspeh stiže u devedesetim. Dragana prelazi u "ZaM" i snima jednu od najprodavanijih ploča ikada. Svih 13 pesama sa ploče postali su hitovi "Umirem majko", "Pitaju me u mom kraju", "Dve sudbine" i dr. Pesme su bile u folk-rok stilu i publika ih je oduševljeno prihvatila. Snima hit za hitom i puni dvorane širom zemlje. Draganini hitovi su "Baš tebe volim ja", "Do poslednjeg daha", "Crni leptir", "Opojni su zumbuli", "Volela bih da te vidim" i mnogi drugi.

## Glumica
12.04.1994. Draganin prvi film **"Slatko od snova"** je imao svoju premijeru. Film je bajkovita priča sa elementima komedije o Deni, devojci koja radi u Mek Donaldsu a sanja da postane zvezda. U filmu su se pojavile mnoge zvezde srpskog glumšta a Dragana je za potrebe filma pevala na engleskom jeziku i tako postala jedina folk pevačica koja je pevala na engleskom. Uskoro ćemo je opet gledati na filmu, jer glumi pevačicu u filmu "Lutalica".

## Dragana privatno
Dragana se uvek trudila da svoj privatni život drži daleko od očiju javnosti. Mnogo godina je bila u vezi sa Zoranom Bašanovićem koji je bio i njen menadžer, ali se udala za Tonija Bjelića, biznismena koji živi u Beču, i rodila dvoje dece Marka (2001) i Manuelu (2002).

2024. godine Dragana saopštava javnosti da je podnela zahtev za razvod braka od supruga Tonija, nakon 24 godine braka.

## Povratak
Nakon udaje Dragana se povukla iz javnosti. Nakon četiri godine pauze snimila je povratnički album "Trag u vremenu" 2004. Sa albuma kao hit se odmah izdvojila pesma "Evo dobro sam". Trenutno je aktuelna albumom "Eksplozija".

## Prva
Dragana je u mnogo čemu bila prva. Prva je pevačica koja je uradila remiks jedne svoje pesme, nosila je bubicu na koncertima i plesala i smatrana je najboljom igračicom među pevačicama. Prva je snimila visoko budzetni animirani spot za pesmu " Za mene si ti " koji je tada kostao vrlogkavih 60 000 maraka. Prva je pevacica koja je izdala Cd nepravilnog oblika u obliku slova D.

## Diskografija
### Albumi
* "Imam dečka nemirnog" (1984) 
* "Umiljato oko moje" (1985) 
* "Spasi me samoće" (1986) 
* "Ruže cvetaju samo u pesmama" (1987) 
* "Najlepši par" (1988) 
* "Simpatija" (1989) 
* "Pomisli želju" (1990) 
* "Album 8" (1991) 
* "Album 9" (1992) 
* "Album 10" (1993) 
* "Album 11" (1994) 
* "Album 12" (1995) 
* "Album 13" (1996)
* "Album 14" (1997) 
* "Album 15" (1999) 
* "Album 16" (2000) 
* "Trag u vremenu" (2004) 
* "Eksplozija" (2008)
* "20" (2012)
* "Od milion jedan" (2017)

### Saradnje
* "Svi grešimo" sa Sinanom Sakićem (1989) 
* "E, moj doktore" sa Zanom (1990) 
* "Sele moja" sa Zoricom Brunclik (1995)
* "Samo jedan sat ' sa Beat Sreet-om ( 1995)
* "Divlja devojka" sa Ninom (1996) 
* "Oči pune tuge" sa Željkom Šašićem (1997) 
* "Srcu nije lako" sa Divljim Kestenom (2003) 
* "Ja imam te, a k'o da nemam te" sa Hari Mata Harijem (2003)
* "Život moj" sa Danijelom Đokićem (2007)
* "Jači nego ikad" sa JV (Šemsom, Miletom, Kemalom i Sinanom)(2008)
* "Gromovi" sa Bobanom Rajovićem (2009)
* "Misliš da je meni lako" sa Plavim Orkestrom (2012)
* „Kad nas vide zagrljene“ s Hankom Paldum
* "Trovanje" sa Danijelom Đokićem (2017)
* “Proklet rođen” s Vuk Mobom (2018)
* ”Sad i zauvek” s Acom Lukasom (2022)
* ”Kad srce stane” s Ivanom Zakom (2024)
* “Ako se volimo“ s Magla Bendom (2024)

## Vanjske veze
* Zvanični sajt
* Draganin satelitski TV kanal